yásyā́gnihotrī́ lóhitaṃ duhīta kíṃ tátra kárma kā́ prā́yaścittir íti vyútkrā́matéty uktvā́ mékṣā́ṇaṃ kṛtvā̀nvā́hā́ryapácanaṃ páriśrayitavaí brūyā́t tásminn enac chrapayitvā́ tásmiṃs tūṣṇī́ṃ juhuyā́d ániruktam ánirukto vaí prajā́patiḥ prā́jā́patyám agnihotráṁ sárvaṃ vā́ ániruktaṃ tád anéna sárveṇa prā́yaścittiṃ kurute tā́ṃ tásyā́m ā́hutyā́ṃ brā́hmaṇā́ya dadyā́d yám ánabhyā́gamiṣyan mányetā́rtiṃ vā́ eṣā́ pā́pmā́naṃ yájamā́nasya pratidŕ̥̄śya duhe yā́ lóhitaṃ duhá ā́rtim evā̀smiṃs tát pā́pmā́naṃ prátimuñcaty átha yád anyád vindét téna juhuyā́d ánā́rtenaivá tád ā́rtaṃ yajñásya níṣkaroty etád evá tátra kárma